Veediewe kry tronkstrafArgieffoto Twee veroordeelde veediewe is in ŉ Noordwes-hof gevonnis nadat hulle vyf jaar gelede Afrikanerbeeste ter waarde van R90 000 op ŉ plaas gesteel het. Sers. Kelebogile Moleko, provinsiale polisiewoordvoerder, het Sondag gesê die mans, Mokoena Petrus (26) en Pheko Tinkane (39), is Donderdag in die Bafokeng-streekhof in Tlhabane tot vyf jaar tronkstraf gevonnis sonder die opsie om ŉ boete te betaal. “Die beskuldigdes is op 16 Augustus 2010 deur die polisie se veediefstaleenheid in Tlaseng naby Phokeng in hegtenis geneem. Hulle het die Afrikanerbeeste op ŉ plaas in die Rietspruit-omgewing gesteel en dit by ŉ veiling verkoop,” het Moleko gesê. Petrus en Tinkane gaan hul tronkstraf by die Mankwe-gevangenis in Mogwase uitdien.